El jardí de la Marquesa acollirà la X edició de la Fira d'Abril de Gandia
25 abril 2018

## El jardí de la Marquesa acollirà la X edició de la Fira d'Abril de Gandia25 abril 2018Última actualització: 14 juliol 2025

![](../gestion/img/AO__4603-copia.jpg)  
  

Aquest matí han comparegut en roda de premsa la **regidora de Sanitat Pública, Polítiques Saludables i Relacions Internacionals, Liduvina Gil**, la **tècnica de Turisme, Olatz Megía** i **Juan Villarejo, representant de la Casa d'Andalusia de Gandia**, per tal de presentar la Fira d'Abril de Gandia.

Així, el jardí de la Casa de la Marquesa acollirà del 27 al 29 d’abril la celebració de la desena edició que, per tercer any consecutiu, es desenvoluparà en el centre de la ciutat. Començarà aquest divendres, a les 20.30 hores, amb el tradicional encès de llums. Després de l'èxit d'afluència de públic de les passades edicions i la valoració més que positiva realitzada pels organitzadors, s'ha decidit repetir amb l'emplaçament que tan bé va ser ben acollit pels negocis del Centre Històric i Raval, amb un augment significatiu de les seues xifres d'afluència i consum.

    Segons Gil, _“aquesta fira es consolida com un dels esdeveniments que generen un dinamisme i una animació extra al casc històric de la ciutat”._ També ha volgut agrair a la família Villarejo _“per la seua implicació i esforç perquè aquesta Fira d'Abril siga tot un èxit”_.

    Per la seua banda Juan Villarejo, delegat de festes de la Casa d'Andalusia de Gandia, ha destacat _“la col·laboració de l'Ajuntament de Gandia, així com al departament de Turisme, que fan possible que aquesta festa es repetisca any rere any”._

“Aquest cap de setmana és especialment important per al sector turístic, perquè no solament el dia 1 de maig és festa, sinó que també el dia 2 a Madrid, amb la qual cosa s'espera una bona afluència de turistes que podran aprofitar, a més de gaudir de la platja, per a acostar-se al casc antic i gaudir de la Fira d'Abril de Gandia. Per a açò s'ha proveït de material informatiu als hotels de la platja, amb l’objectiu que puguem sumar oferta turística complementària”, ha conclòs Megía.

[Twittear](https://twitter.com/share)